
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1194 

16 Μα'ΐου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση τροποποίησης του Κανονισμού του Χρημα¬ 
τιστηρίου Αθηνών Α.Ε. 1 

Λήψη απόφασης επί της γνωστοποίησης συγκέ¬ 
ντρωσης σύμφωνα με τα άρθρα 5 έως 10 του Ν. 
3959/2011 (ΦΕΚ 93 Α720.04.2011) σε σχέση με την 
απόκτηση από την εταιρεία «Βόόπθ ΟαρίΙαΙ Ε.Ε,Ο.» 
και ορισμένα μέλη της οικογένειας Κυριακόπου- 
λου, μέσω της εταιρείας συμμετοχών Περιορισμέ¬ 
νης Ευθύνης «ΟβΙρόί ΙυχθπηόουΓρ ΗοΙόίηρε 8.3 γ.Ι.», 
κοινού ελέγχου επί της εταιρείας «3&Β Βιομηχα¬ 


νικά Ορυκτά Α.Ε.». 2 

ΑΠΟΦΑΣΕΙ Σ 

Αριθμ. απόφ. 2/645/30.4.2013 (1) 


Έγκριση τροποποίησης του Κανονισμού 
του Χρηματιστηρίου Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 43 και ιδίως την παρ. 2 αυτού και 85 του 
Ν. 3606/2007 (ΦΕΚ Α/195/17.8.2007) «Αγορές χρηματοπι¬ 
στωτικών μέσων και άλλες διατάξεις». 

2. Την απόφαση 8/452/1.11.2007 του Διοικητικού Συμ¬ 
βουλίου της Επιτροπής Κεφαλαιαγοράς (ΦΕΚ Β'/2138/ 
1.11.2007) και ιδίως το άρθρο 2. 

3. Το πρακτικό της υπ’ αριθμ. 7/25.4.2013 συνεδρίασης 
του Διοικητικού Συμβουλίου της Ανώνυμης Εταιρείας 
«Χρηματιστήριο Αθηνών Α.Ε.» και το αιτιολογικό σημεί¬ 
ωμα για την τροποποίηση του Κανονισμού σε σχέση 
με τη διασπορά των πιστωτικών ιδρυμάτων μετά την 
ανακεφαλαιοπο ίηση. 

4. Την παράγραφο 2 του άρθρου 13 του Ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α' 146). 

5. Την από 30.4.2013 εισήγηση της Διεύθυνσης Φορέων 
της Επιτροπής Κεφαλαιαγοράς. 


6. Το άρθρο 90 του π.δ. 63/2005 (ΦΕΚ Α/98/22.4.2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Εγκρίνονται οι τροποποιήσεις του Κανονισμού Λει¬ 
τουργίας του Χρηματιστηρίου Αθηνών Α.Ε. όπως αυτές 
αποφασίστηκαν στην υπ’ αριθμ. 7η συνεδρίαση του Δι¬ 
οικητικού Συμβουλίου του Χρηματιστηρίου Αθηνών στις 
25.4.2013 ως ακολούθως: 

1. Προστίθεται στους Ορισμούς ο εξής ορισμός: 

«Εκδότρια «Τίτλων Παραστατικών Δικαιωμάτων προς 

Κτήση Κινητών Αξιών (Μετοχών) που εκδίδονται από 
το Ταμείο Χρηματοπιστωτικής Σταθερότητας (ΤΧΣ) 
σύμφωνα με τον Ν. 3864/2010 και τις κατ’ εξουσιοδό¬ 
τηση αυτού κανονιστικές αποφάσεις». Για τις ανάγκες 
εφαρμογής του παρόντος Κανονισμού, στην περίπτωση 
Τίτλων Παραστατικών Δικαιώματος προς Κτήση Κινη¬ 
τών Αξιών (Μετοχών) που εκδίδονται από το Ταμείο 
Χρηματοπιστωτικής Σταθερότητας (ΓΧΣ) σύμφωνα με 
τον Ν. 3864/2010 και τις κατ’ εξουσιοδότηση αυτού κα¬ 
νονιστικές αποφάσεις, η εκδότρια των παριστώμενων 
κινητών αξιών έχει τα δικαιώματα και τις υποχρεώσεις 
της Εκδότριας.» 

2. Η υποπαράγραφος (2) της παραγράφου 1.2.1. αντι¬ 
καθίσταται ως εξής: 

«(2) Το εξ αποστάσεως Μέλος πρέπει να έχει διορίσει 
αντίκλητο στην Αθήνα και να έχει γνωστοποιήσει τα 
στοιχεία του εγγράφως στο Χ.Α.» 

3. Το πρώτο εδάφιο της υποπαραγράφου (2) της πα¬ 
ραγράφου 1.5.6 αντικαθίσταται ως εξής: 

«(2) Το Μέλος οφείλει για τη συμμετοχή του στις 
συνεδριάσεις της Αγοράς να διαθέτει πιστωτικό όριο, 
όπως προβλέπεται στους Κανονισμούς και τις διαδικα¬ 
σίες της ΕΤΈΚ.» 

4. Η υποπαράγραφος (4) της παραγράφου 2.1.1 αντι¬ 
καθίσταται ως εξής: 

«(4) Στο Σύστημα έχουν πρόσβαση για τη διενέργεια 
συναλλαγών τα Μέλη, το Χ.Α. για την εφαρμογή της 
Διαδικασίας Υποστήριξης Συναλλαγών της παρ. 2.3.13.1., 
ως και η ΕΤΈΚ. όταν τούτο επιβάλλεται, ιδίως για τη 
διαχείριση υπερημεριών, τη διαχείριση κινδύνων ή πι¬ 
στωτικών ορίων κατά τα προβλεπόμενα στους Κανο¬ 
νισμούς της.». 

5. Η υποπαράγραφος (9) της παραγράφου 2.6.3 αντι¬ 
καθίσταται ως εξής: 

«(9) Τα όρια ημερήσιας διακύμανσης τιμών, εφόσον 
εφαρμόζονται, δεν ισχύουν κατά τις πρώτες τρεις (3) 
ημέρες διαπραγμάτευσης στις εξής περιπτώσεις.» 

6. Η υποπαράγραφος (2) της παραγράφου 2.6.10 αντι¬ 
καθίσταται ως εξής: 

«(2) Η αναστολή της διεξαγωγής συναλλαγών στις 
Συμβάσεις Ησροε δεν αναστέλλει το χρόνο λήξης των 
σειρών αυτών.» 

7. Η παράγραφος 27.2.2.2 αντικαθίσταται ως εξής: 

«27.2.2.2. Καταχωρούμενα στοιχεία για τους παρα¬ 
στατικούς τίτλους δικαιωμάτων κτήσης κινητών αξιών 
(μετοχών) 

Για τους παραστατικούς τίτλους δικαιωμάτων κτήσης 
κινητών αξιών περιλαμβάνονται στο Η.Δ.Τ. τουλάχιστον 
τα εξής στοιχεία: 

(α) Η κατηγορία και ο εκδότης των παραστατικών 
τίτλων. 

(β) Ο συνολικός αριθμός των παραστατικών τίτλων. 

(γ) Ο εκδότης των παριστωμένων κινητών αξιών (με¬ 
τοχών).» 

8. Η παράγραφος 27.2.2.3 αντικαθίσταται ως εξής: 

«27.2.2.3 Καταχωρούμενα στοιχεία για τις συναλλαγές 

επί παραστατικών τίτλων δικαιωμάτων κτήσης κινητών 
αξιών (μετοχών) 

Γ ια τις συναλλαγές παραστατικών τίτλων δικαιωμά¬ 
των κτήσης κινητών αξιών, περιλαμβάνονται στο Η.Δ.Τ. 
τουλάχιστον τα εξής στοιχεία: 

(α) Η κατηγορία και ο εκδότης των παραστατικών 
τίτλων δικαιωμάτων κτήσης κινητών αξιών. 

(β) Η διακύμανση των τιμών δηλαδή κατώτερη, ανώτε¬ 
ρη και τελευταία τιμή όπως δίδονται από το Σύστημα. 
Εάν σε κάποια ημέρα συνεδρίασης δεν καταρτιστεί κα¬ 
μία συναλλαγή, οι παραπάνω τιμές για τον συγκεκριμένο 
παραστατικό τίτλο δικαιωμάτων κτήσης κινητών αξιών 
δεν δημοσιεύονται στο Η.Δ.Τ. 

(γ) Η τιμή και η ημερομηνία της τελευταίας συναλλα¬ 
γής που διενεργήθηκε πριν τη συνεδρίαση και αναφέ- 
ρεται στο Η.Δ.Τ. 

(δ) Ο όγκος των συναλλαγών σε τεμάχια καθώς και η 
αξία των συναλλαγών όπως δίδονται από το Σύστημα. 

(ε) Ο αριθμός των πράξεων όπως δίδεται από το Σύ¬ 
στημα. 

(στ) Η τιμή κλεισίματος για κάθε παραστατικό τίτλο 
δικαιωμάτων κτήσης κινητών αξιών όπως διαμορφώ¬ 
θηκε στο Σύστημα κατά τη φάση προσδιορισμού της 
κλεισίματος αντίστοιχα. 

(ζ) Η μέση σταθμισμένη τιμή με βάση τον όγκο των 
συναλλαγών ανά ημέρα. 

(η) Η τιμή και τα τεμάχια της τελευταίας ζήτησης και 
της τελευταίας προσφοράς των παραστατικών τίτλων 
δικαιωμάτων κτήσης κινητών αξιών για τους οποίους 
εκδηλώθηκε ζήτηση ή προσφορά χωρίς να διενεργηθεί 
συναλλαγή όπως αυτές προκύπτουν από το Σύστημα.» 

9. Η υποπαράγραφος (1) της παραγράφου 3.1.1 αντι¬ 
καθίσταται ως εξής: 

«(1) Οι Κατηγορίες Διαπραγμάτευσης Κινητών Αξιών 
της Αγοράς Αξιών είναι: η Γενική Κατηγορία (Κύρια 
Αγορά), Κατηγορία Διαπραγμάτευσης Τίτλων Σταθε¬ 
ρού Εισοδήματος, Κατηγορία Διαπραγμάτευσης Πα¬ 
ραστατικών Τίτλων Κατηγορία Διαπραγμάτευσης ΣΧΠ, 
Κατηγορία Διαπραγμάτευσης Διαπραγματεύσιμων Αμοι¬ 


βαίων Κεφαλαίων και οι Ειδικές Κατηγορίες Επιτήρησης, 
Χαμηλής Διασποράς και Προς Διαγραφή.» 

10. Η παράγραφος 3.1.2.1.4 αντικαθίσταται ως εξής: 

«3.1.2.1.4 Διασπορά 

(1) Ο εκδότης πρέπει να έχει επαρκή διασπορά των 
μετοχών του στο κοινό, το αργότερο κατά το χρόνο 
λήψης της απόφασης για την εισαγωγή τους. Η δια- 
σπορά θεωρείται επαρκής στις παρακάτω περιπτώσεις: 

α) όταν οι μετοχές που πρόκειται να εισαχθούν είναι 
κατανεμημένες στο ευρύ κοινό σε ποσοστό τουλάχιστον 
είκοσι πέντε τοις εκατό (25%) του συνόλου των μετοχών 
της ίδιας κατηγορίας και ειδικότερα κατανέμονται σε 
τουλάχιστον τριακόσια (300) πρόσωπα από τα οποία 
κανένα δεν κατέχει ποσοστό μεγαλύτερο ή ίσο του 
πέντε τοις εκατό (5%) του συνόλου των μετοχών των 
οποίων ζητείται η εισαγωγή, ή 

β) όταν, για εκδότες με κεφαλαιοποίηση τουλάχι¬ 
στον ίση ή μεγαλύτερη των επτακοσίων εκατομμυρίων 
(700.000.000) ευρώ, κατανέμονται μετοχές κατά ποσο¬ 
στό τουλάχιστον δεκαπέντε τοις εκατό (15%) του συνό¬ 
λου των μετοχών σε χίλια (1.000) τουλάχιστον πρόσωπα 
από τα οποία κανένα δεν κατέχει ποσοστό μεγαλύτερο 
ή ίσο του πέντε τοις εκατό (5%) του συνόλου των με¬ 
τοχών των οποίων ζητείται η εισαγωγή. 

(γ) Ειδικά και προκειμένου για τις Α.Ε.Ε.Χ., ο ελάχιστος 
αριθμός των προσώπων, στα οποία γίνεται η κατανομή 
μετοχών είναι τριακόσια (300). 

(2) Για την εκτίμηση της επάρκειας της διασποράς δεν 
λαμβάνονται υπόψη τα ποσοστά μετοχικού κεφαλαίου 
του εκδότη που κατέχουν: μέλη του Διοικητικού Συμβου¬ 
λίου του, διευθυντικά στελέχη αυτού, συγγενείς πρώτου 
βαθμού των υφιστάμενων μετόχων, που κατέχουν άμεσα 
ή έμμεσα ποσοστό τουλάχιστον πέντε τοις εκατό (5%) 
του μετοχικού κεφαλαίου του, και των διευθυντικών 
στελεχών του, ή υφιστάμενοι μέτοχοι που απέκτησαν 
μετοχές ένα έτος πριν την υποβολή της αίτησης εισα¬ 
γωγής, εκτός αν πρόκειται για θεσμικούς επενδυτές ή 
εταιρείες επιχειρηματικών συμμετοχών. 

(3) Επιτρέπεται κατ’ εξαίρεση η εισαγωγή μετοχών στην 
Αγορά Αξιών χωρίς να έχει πραγματοποιηθεί επαρκής 
διασπορά, σύμφωνα με την παρ. 3.Ι.2.Ι.4. (1) των μετοχών 
στο ευρύ κοινό κατά το χρόνο λήψης της απόφασης για 
την εισαγωγή τους, εφόσον έχει επιτευχθεί διασπορά σε 
ποσοστό τουλάχιστον πέντε τοις εκατό (5%) και εφό¬ 
σον για την επίτευξη της διασποράς μετά την εισαγωγή 
χρησιμοποιηθεί η διαδικασία της παρ. 2.5.1. 

(4) Εάν οι μετοχές του εκδότη τυγχάνουν διαπραγ¬ 
μάτευσης ήδη σε άλλες, εκτός Ελλάδος, οργανωμένες 
αγορές κρατών μελών της Ε. Ε. ή τρίτων χωρών ή εισά- 
γονται προς διαπραγμάτευση παράλληλα και σε άλλες 
τέτοιες αγορές, για την πλήρωση του κριτηρίου της 
διασποράς λαμβάνεται υπόψη και η υφιστάμενη στις 
σχετικές αγορές διασπορά ή η διασπορά που επιτυγ¬ 
χάνεται στις σχετικές αγορές, αντίστοιχα. Το κριτήριο 
της διασποράς εξετάζεται σύμφωνα με τους κανόνες 
υπολογισμού της διασποράς της πρωτογενούς ή κύριας 
αγοράς στην οποία οι μετοχές είναι εισηγμένες. 

(5) Κατά την εισαγωγή συμπληρωματικής σειράς με¬ 
τοχών της ίδιας κατηγορίας με τις ήδη εισηγμένες, το 
X. Α. κρίνει το επαρκές της διασποράς των μετοχών 
στο κοινό σύμφωνα με τα ειδικότερα οριζόμενα στην 
Ενότητα 5.» 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19387 


11. Η υποπαράγραφος (1) της παραγράφου 3.1.2.2.1 αντι¬ 
καθίσταται ως εξής: 

«(1) Το κριτήριο της διασποράς εξετάζεται με βάση τα 
στοιχεία της τελευταίας εργάσιμης ημέρας των μηνών 
Σεπτεμβρίου και Μαρτίου, όπως αυτά προκύπτουν από 
τα στοιχεία του Σ.Α.Τ. Η διασπορά υπολογίζεται ως 
το άθροισμα των ποσοστών συμμετοχής στο μετοχικό 
κεφάλαιο του εκδότη του συνόλου των μετόχων που 
συμμετέχουν με ποσοστό μικρότερο του πέντε τοις 
εκατό (5%) στο μετοχικό κεφάλαιο αυτού.» 

12. Η υποπαράγραφος (3) της παραγράφου 3.1.2.3 αντι¬ 
καθίσταται και αναριθμείται ως εξής: 

«(3) Για τα πιστωτικά ιδρύματα που έλαβαν κεφαλαια¬ 
κή ενίσχυση στο πλαίσιο σχεδίου ανακεφαλαιοποίησης: 

(α) Σε περίπτωση εφαρμογής των παραγράφων 1 και 
3 του άρθρου 7α του Ν. 3864/2010, κατά την τακτική 
αναθεώρηση και κατά την εξέταση της διασποράς λόγω 
έκτακτου γεγονότος που ανακοινώνεται από τον εκ¬ 
δότη, το ποσοστό μετοχών που κατέχεται από το ΤΧΣ 
και που αποκτήθηκε στο πλαίσιο της εν λόγω ανακε- 
φαλαιοποίησης, δεν λαμβάνεται υπ’ όψιν για τον υπο¬ 
λογισμό των ποσοστών διασποράς των προηγούμενων 
παραγράφων. 

(β) Σε περίπτωση εφαρμογής της παραγράφου 2 του 
άρθρου 7 α του Ν. 3864/2010, για την παραμονή στη 
Γ ενική Κατηγορία λαμβάνονται υπ’ όψιν, σωρευτικά, τα 
ακόλουθα κριτήρια: 

(ί) Κατά την τακτική αναθεώρηση: 

- ο αριθμός των μετόχων με βάση τα στοιχεία του 
Σ.Α.Τ. κατά την τελευταία εργάσιμη ημέρα του μήνα που 
προηγείται της ημερομηνίας αναθεώρησης, είναι μεγα¬ 
λύτερος από τον μέσο όρο των μετόχων των εταιρειών 
που περιλαμβάνονται στον Γ ενικό Δείκτη του ΧΑ κατά 
τους προηγούμενους συνολικά έξι μήνες. 

- ο μέσος όρος του αριθμού των συναλλαγών επί των 
μετοχών κατά το εξάμηνο που προηγείται της ημερο¬ 
μηνίας αναθεώρησης, είναι μεγαλύτερος από τον μέσο 
όρο του αριθμού των συναλλαγών επί των μετοχών 
εταιρειών που περιλαμβάνονται στον Γ ενικό Δείκτη του 
ΧΑ κατά τους προηγούμενους συνολικά έξι μήνες. 

(μ) Κατά την ανακοίνωση από τον εκδότη έκτακτου 
γεγονότος 

- ο αριθμός των μετόχων με βάση τα στοιχεία που 
ανακοινώνει ο εκδότης είναι μεγαλύτερος από τον μέσο 
όρο των μετόχων των εταιρειών που περιλαμβάνονται 
στον Γ ενικό Δείκτη του ΧΑ του εξαμήνου που λήγει τον 
μήνα που προηγείται της έγκρισης του ΧΑ. 

- ο μέσος όρος του αριθμού των συναλλαγών επί 
των μετοχών κατά του εξάμηνο που λήγει τον μήνα 
που προηγείται της έγκρισης εισαγωγής από το Χ.Α., 
είναι μεγαλύτερος από τον μέσο όρο του αριθμού των 
συναλλαγών επί των μετοχών εταιρειών που περιλαμβά¬ 
νονται στον Γ ενικό Δείκτη του ΧΑ κατά το ίδιο χρονικό 
διάστημα. 

(4) Το Χ.Α. μπορεί με απόφασή του να εξειδικεύει 
τον τρόπο εφαρμογής των κριτηρίων των παρουσών 
κατηγοριών.» 

13. Η περίπτωση (β) της υποπαραγράφου (1) της πα¬ 
ραγράφου 3.1.2.4 αντικαθίσταται ως εξής: 

«β) Οι ζημίες του εκδότη κατά την χρήση είναι μεγα¬ 
λύτερες από το τριάντα τοις εκατό (30%) των ιδίων 
κεφαλαίων και ο εκδότης δεν έχει δεσμευθεί (ενδεικτικά, 
προχωρώντας σε πρόσκληση Γενικής Συνέλευσης για 


την αύξηση μετοχικού κεφαλαίου ή σε άλλη δεσμευτική 
ενέργεια) ότι θα ολοκληρώσει εντός ορισμένου χρονι¬ 
κού διαστήματος, που δεν μπορεί να υπερβαίνει την 
ημερομηνία λήξης της επόμενης από την εξεταζόμενη 
οικονομικής χρήσης του εκδότη, συγκεκριμένες ενέρ¬ 
γειες από τις οποίες θα προκύπτει, με αιτιολογημένο 
από τον εκδότη τρόπο, η μη πλήρωση ή η άρση του 
κριτηρίου. Στην περίπτωση που οι ενέργειες αυτές δεν 
υλοποιηθούν σύμφωνα με τα παραπάνω, και εφόσον 
εξακολουθεί να συντρέχει η πλήρωση του κριτηρίου, 
οι μετοχές εντάσσονται στην Κατηγορία Επιτήρησης, 
άμεσα, εκτός της ετήσιας τακτικής αναθεώρησης.» 

14. Η υποπαράγραφος (2) της παραγράφου 3.1.2.4 αντι¬ 
καθίσταται ως εξής: 

«(2) Η εξέταση των κριτηρίων των περιπτώσεων 
α) και β) της προηγούμενης παραγράφου γίνεται βάσει 
των ετήσιων ενοποιημένων οικονομικών καταστάσεων 
και σε περίπτωση που δεν συντάσσονται ενοποιημέ¬ 
νες οικονομικές καταστάσεις, βάσει των μητρικών οι¬ 
κονομικών καταστάσεων. Ως αποτελέσματα χρήσεως 
λαμβάνονται τα αποτελέσματα του ομίλου μετά από 
φόρους που αναλογούν στους ιδιοκτήτες της μητρικής 
ή σε περίπτωση μη σύνταξης ενοποιημένων οικονομικών 
καταστάσεων τα αποτελέσματα μετά από φόρους. Ως 
ίδια κεφάλαια για τις εταιρείες που συντάσσουν ενο¬ 
ποιημένες οικονομικές καταστάσεις, νοούνται το σύνολο 
των ιδίων κεφαλαίων. Μετά από αιτιολογημένη αίτηση 
του εκδότη, από τα αποτελέσματα χρήσεως μπορεί να 
εξαιρούνται, για το σκοπό πλήρωσης του κριτηρίου της 
περίπτωσης (β) της προηγούμενης παραγράφου, ζημίες 
που οφείλονται σε έκτακτα και μη επαναλαμβανόμενα 
γεγονότα, όπως αυτά εξειδικεύονται με την απόφαση 
της παραγράφου 9.» 

15. Η παράγραφος 3.1.4 αντικαθίσταται ως εξής: 

«3.1.4 Εισαγωγή Ομολογιών Τίτλων Παραστατικών Κι¬ 
νητών Αξιών και Τίτλων Παραστατικών Δικαιωμάτων 
προς Κτήση Κινητών Αξιών 

3.Ι.4.Ι. Εισαγωγή Ομολογιών: Ομολογίες εισάγονται για 
διαπραγμάτευση στο Χ.Α. και εντάσσονται στην Κατη¬ 
γορία Διαπραγμάτευσης Τίτλων Σταθερού Εισοδήματος, 
με απόφασή του, εφόσον πληρούνται οι προϋποθέσεις 
των άρθρων 6 έως 8 του Ν. 3371/2005 και έχει εγκριθεί 
και δημοσιευθεί ενημερωτικό δελτίο, όπου τούτο απαι¬ 
τείται, κατά τις κείμενες διατάξεις. 

3.1.4.2 Εισαγωγή Τίτλων Παραστατικών Μετοχών και 
Ομολόγων: 

Τίτλοι Παραστατικοί Μετοχών και Ομολόγων: 

(1) εισάγονται για διαπραγμάτευση στο Χ.Α. με από¬ 
φασή του, εφόσον (α) έχει εγκριθεί και δημοσιευθεί 
ενημερωτικό δελτίο, όπου τούτο απαιτείται, κατά τις 
κείμενες διατάξεις (β) πληρούνται οι προϋποθέσεις ει¬ 
σαγωγής σύμφωνα με τις διατάξεις του άρθρου 9 του 
Ν. 3371/2005 καθώς και με τις διατάξεις της παρ. 3.1.2. και 
(γ) πληρούνται ως προς τους Παραστατικούς Τίτλους 
οι ακόλουθες προϋποθέσεις: 

(ί) μπορούν να αποτελέσουν αντικείμενο δίκαιης, ομα¬ 
λής και αποτελεσματικής διαπραγμάτευσης 

(μ) οι όροι του τίτλου είναι σαφείς και ανεπίδεκτοι 
παρερμηνείας και επιτρέπουν το συσχετισμό της τιμής 
του τίτλου με την τιμή ή με άλλο μέτρο της αξίας του 
υποκείμενου μέσου 

(ίϋ) η τιμή ή άλλο μέτρο της αξίας του υποκείμενου 
μέσου είναι αξιόπιστη και διαθέσιμη στο κοινό 

(ίν) υπάρχουν επαρκείς δημόσια διαθέσιμες πληροφο¬ 
ρίες που επιτρέπουν την αποτίμηση του τίτλου 
(ν) οι ρυθμίσεις για τον προσδιορισμό της τιμής δια¬ 
κανονισμού της κινητής αξίας διασφαλίζουν ότι η τιμή 
αυτή αντικατοπτρίζει ορθά την τιμή ή άλλο μέτρο της 
αξίας του υποκείμενου μέσου 
(νί) εάν ο διακανονισμός του τίτλου απαιτεί ή επιτρέ¬ 
πει την παράδοση υποκείμενου τίτλου ή περιουσιακού 
στοιχείου αντί του χρηματικού διακανονισμού, υπάρχουν 
κατάλληλες διαδικασίες διακανονισμού και παράδοσης 
του υποκείμενου μέσου, καθώς και κατάλληλες ρυθμί¬ 
σεις για τη λήψη χρήσιμων πληροφοριών σχετικά με 
το υποκείμενο μέσο 

(2) εντάσσονται στην Κατηγορία Διαπραγμάτευσης 
Παραστατικών Τίτλων. 

3.Ι.4.3. Εισαγωγή Τίτλων Παραστατικών Δικαιωμάτων 
προς Κτήση Κινητών Αξιών (Μετοχών) που εκδίδονται 
από το Ταμείο Χρηματοπιστωτικής Σταθερότητας (ΤΧΣ) 
σύμφωνα με τον Ν. 3864/2010 και τις κατ’ εξουσιοδότηση 
αυτού κανονιστικές αποφάσεις: 

Τίτλοι Παραστατικοί δικαιωμάτων προς απόκτηση 
κινητών αξιών που εκδίδονται από το Ταμείο Χρημα¬ 
τοπιστωτικής Σταθερότητας (ΤΧΣ) σύμφωνα με τον 
Ν. 3864/2010 και τις κατ’ εξουσιοδότηση αυτού κανονι¬ 
στικές αποφάσεις (Παραστατικοί Τίτλοι ΤΧΣ): 

(1) εισάγονται για διαπραγμάτευση στο Χ.Α. με απόφα¬ 
σή του, μετά από αίτηση του πιστωτικού ιδρύματος του 
οποίου μετοχές παριστώνται με τους Παραστατικούς 
Τίτλους, εφόσον (α) έχει εγκριθεί και δημοσιευθεί ενημε¬ 
ρωτικό δελτίο, όπου τούτο απαιτείται, κατά τις κείμενες 
διατάξεις (β) πληρούνται ως προς το πιστωτικό ίδρυμα 
οι προϋποθέσεις του άρθρου 3 του Ν. 3371/2005 και 
(γ) πληρούνται ως προς τους Παραστατικούς Τίτλους 
οι ακόλουθες προϋποθέσεις: 

(ί) είναι ελεύθερα διαπραγματεύσιμοι 
(μ) μπορούν να αποτελέσουν αντικείμενο δίκαιης, ομα¬ 
λής και αποτελεσματικής διαπραγμάτευσης 
(ίϋ) οι όροι του τίτλου είναι σαφείς και ανεπίδεκτοι 
παρερμηνείας και επιτρέπουν το συσχετισμό της τιμής 
του τίτλου με την τιμή ή με άλλο μέτρο της αξίας του 
υποκείμενου μέσου 

(ίν) η τιμή ή άλλο μέτρο της αξίας του υποκείμενου 
μέσου είναι αξιόπιστη και διαθέσιμη στο κοινό 
(ν) υπάρχουν επαρκείς δημόσια διαθέσιμες πληροφο¬ 
ρίες που επιτρέπουν την αποτίμηση του τίτλου 
(νί) οι ρυθμίσεις για τον προσδιορισμό της τιμής δια¬ 
κανονισμού της κινητής αξίας διασφαλίζουν ότι η τιμή 
αυτή αντικατοπτρίζει ορθά την τιμή ή άλλο μέτρο της 
αξίας του υποκείμενου μέσου 
(νϋ) εάν ο διακανονισμός του τίτλου απαιτεί ή επιτρέ¬ 
πει την παράδοση υποκείμενου τίτλου ή περιουσιακού 
στοιχείου αντί του χρηματικού διακανονισμού, υπάρχουν 
κατάλληλες διαδικασίες διακανονισμού και παράδοσης 
του υποκείμενου μέσου, καθώς και κατάλληλες ρυθμί¬ 
σεις για τη λήψη χρήσιμων πληροφοριών σχετικά με 
το υποκείμενο μέσο (2) εντάσσονται στην Κατηγορία 
Διαπραγμάτευσης Παραστατικών Τίτλων.» 

16. Το πρώτο εδάφιο της υποπαραγράφου (1) της πα¬ 
ραγράφου 4.1.3.4 αντικαθίσταται ως εξής: 

«(1) Ο εκδότης οφείλει να αποστέλλει άμεσα στο Χ.Α. 
ανακοίνωση με το ποσό του μερίσματος ή προμερίσμα- 
τος (μικτό και καθαρό, εφόσον διαφέρουν), την ημέρα 
προσδιορισμού των δικαιούχων μερίσματος ή προμερί- 


σματος, την ημέρα αποκοπής, την ημέρα έναρξης πλη¬ 
ρωμής καθώς και την πληρώτρια τράπεζα ή την ΕΧΑΕ, 
κατά περίπτωση, μέσω της οποίας θα γίνει η καταβολή 
του σύμφωνα με τα προβλεπόμενα στην Ενότητα 5.» 

17. Η παράγραφος 4.3 αντικαθίσταται ως εξής: 

«4.3 Υποχρεώσεις ενημέρωσης για τα ΕΛ.ΠΙΣ και τους 
Παραστατικούς Τίτλους ΤΧΣ. 

(1) Για τις υποχρεώσεις ενημέρωσης επί ΕΛ.ΠΙΣ ισχύ¬ 
ουν αναλογικά οι διατάξεις της παρ. 4.1. 

(2) Η υποχρέωση αποστολής της παραπάνω ενημέ¬ 
ρωσης βαρύνει από κοινού τον εκδότη των ΕΛ.ΠΙΣ και 
τον εκδότη των τίτλων, τους οποίους ποριστούν τα 
ΕΛ.ΠΙΣ. Κάθε σχετικό έγγραφο προσυπογράφεται και 
από τα δύο αυτά πρόσωπα, με την επιφύλαξη των προ- 
βλεπομένων στην παράγραφο 19 του άρθρου 59 του 
Ν. 2396/1996. 

(3) Γ ια τις υποχρεώσεις ενημέρωσης επί Τίτλων Παρα¬ 
στατικών Δικαιωμάτων προς Κτήση Κινητών Αξιών (Με¬ 
τοχών) που εκδίδονται από το Ταμείο Χρηματοπιστωτι¬ 
κής Σταθερότητας (ΤΧΣ) σύμφωνα με τον Ν. 3864/2010 
και τις κατ’ εξουσιοδότηση αυτού κανονιστικές αποφά¬ 
σεις, ισχύουν αναλογικά οι διατάξεις της παρ. 4.1. 

(4) Οι υποχρεώσεις της παραπάνω ενημέρωσης βαρύ¬ 
νουν τον εκδότη των παριστώμενων κινητών αξιών. Το 
ΧΑ. δύναται να ζητήσει την αποστολή της ενημέρωσης 
και από τον σύμφωνα με τον Ν. 3864/2010 εκδότη των 
εν λόγω Τίτλων (ΤΧΣ), εφόσον κρίνει ότι αυτό απαιτείται 
για την εύρυθμη λειτουργία της αγοράς.» 

18. Η υποπαράγραφος (2) της παραγράφου 5.3.1.3 αντι¬ 
καθίσταται ως εξής: 

«(2) Γ ια την επάρκεια της διασποράς λαμβάνεται υπό¬ 
ψη το ποσοστό των μετοχών που κατανέμεται ή είναι 
κατανεμημένο στο ευρύ επενδυτικό κοινό σε συνδυασμό 
με τον αριθμό των προσώπων στα οποία κατανέμονται 
ή είναι κατανεμημένες οι μετοχές. Αντίθετα, μπορεί να 
μη λαμβάνονται υπόψη τα ίδια ποσοτικά κριτήρια δι- 
ασποράς που αναφέρονται στην Ενότητα 3, καθώς η 
επάρκεια της διασποράς εκτιμάται κατά περίπτωση με 
βάση και τα δεδομένα που έχουν προκύψει από τη δια¬ 
πραγμάτευση των μετοχών του εκδότη. Εάν διαπιστωθεί 
ότι δεν υφίσταται επαρκής διασπορά, ο εκδότης οφεί¬ 
λει μέσα σε προθεσμία σαράντα πέντε (45) ημερών να 
επιτύχει διασπορά τουλάχιστον δέκα τοις εκατό (10%), 
ή εφόσον υπάγεται στην εξαίρεση της παραγράφου 
3.1.2.1.4 (β), τουλάχιστον (5%), με ποσοστό ανά μέτοχο 
μικρότερο του πέντε τοις εκατό (5%),. Σε περίπτωση 
μη επίτευξής της, οι μετοχές του εκδότη εντάσσονται 
στην Κατηγορία Χαμηλής Διασποράς. 

Για τα πιστωτικά ιδρύματα που έλαβαν κεφαλαιακή 
ενίσχυση στο πλαίσιο σχεδίου ανακεφαλαιοποίησης: 

(α) Σε περίπτωση εφαρμογής των παραγράφων 1 και 3 
του άρθρου 7 α του Ν. 3864/2010, το ποσοστό μετοχών 
που κατέχεται από το ΤΧΣ και που αποκτήθηκε στο 
πλαίσιο της εν λόγω ανακεφαλαιοποίησης, δεν λαμ- 
βάνεται υπ’ όψιν για τον υπολογισμό του ποσοστού 
επαρκούς διασποράς και την παραμονή στη Γενική 
Κατηγορία. 

(β) Σε περίπτωση εφαρμογής της παραγράφου 2 του 
άρθρου 7 α του Ν. 3864/2010, για την επάρκεια της 
διασποράς και την παραμονή στη Γενική Κατηγορία 
λαμβάνονται υπ’ όψιν, σωρευτικά, τα ακόλουθα κριτήρια: 

- ο αριθμός των μετόχων με βάση τα στοιχεία που 
γνωστοποιεί ο εκδότης είναι μεγαλύτερος από τον μέσο 
όρο των μετόχων των εταιρειών που περιλαμβάνονται 
στον Γενικό Δείκτη του ΧΑ του εξαμήνου που λήγει 
τον μήνα που προηγείται της έγκρισης εισαγωγής από 
το ΧΑ. 

- ο μέσος όρος του αριθμού των συναλλαγών επί 
των μετοχών κατά του εξάμηνο που λήγει τον μήνα 
που προηγείται αυτού της έγκρισης εισαγωγής από το 
ΧΑ., είναι μεγαλύτερος από τον μέσο όρο του αριθμού 
των συναλλαγών επί των μετοχών εταιρειών που περι¬ 
λαμβάνονται στον Γενικό Δείκτη του ΧΑ κατά το ίδιο 
χρονικό διάστημα.» 

19. Η παράγραφος 5.3.2 αντικαθίσταται ως εξής: 

«5.3.2 Εισαγωγή ομολογιών 

Οι διατάξεις της § 5.3.1. πλην της 5.3.1.3 (2) εφαρμό¬ 
ζονται αναλόγως και στην περίπτωση εισαγωγής προς 
διαπραγμάτευση δικαιωμάτων και ομολογιών από έκ¬ 
δοση μετατρέψιμου ομολογιακού δανείου ή και άλλων 
κατηγοριών ομολογιακού δανείου διαπραγματεύσιμου 
στο Χ.Α.» 

20. Η παράγραφος 5.3.14 αντικαθίσταται ως εξής: 

«5.3.14 Συνδυασμός εταιρικών πράξεων 

(1) Στην περίπτωση ταυτόχρονης ή επακόλουθης υλο¬ 
ποίησης περισσοτέρων εταιρικών πράξεων επί κινητών 
αξιών, η διαδικασία και οι χρονικοί περιορισμοί που 
προβλέπονται στις προηγούμενες παραγράφους της 
παρούσας παρ. 5.3, εφαρμόζονται συνδυαστικά, λαμ- 
βάνοντας υπ’ όψιν τις ιδιαιτερότητες κάθε εταιρικής 
πράξης και τις αποφάσεις του εκδότη. 

(2) Στην περίπτωση εταιρικής πράξης που δεν προ- 
βλέπεται ρητώς στην παρούσα Ενότητα, εφαρμόζονται 
αναλογικά η διαδικασία και οι χρονικοί περιορισμοί που 
είναι συμβατοί με το είδος της εταιρικής πράξης.» 

21. Η περίπτωση (ε) της υποπαραγράφου (1) της πα¬ 
ραγράφου 5.4.2 αντικαθίσταται ως εξής: 

«ε) Να έχει υποβληθεί στο Χ.Α. πληροφοριακό ση¬ 
μείωμα από το οποίο να προκύπτει η συνδρομή των 
παραπάνω προϋποθέσεων, το περιεχόμενο του οποίου 
ορίζεται από το Χ.Α.». 

22. Η υποπαράγραφος (2) της παραγράφου 7.1.2 αντι¬ 
καθίσταται ως εξής: 

«(2) Η Επιτροπή Τροποποίησης είναι δωδεκαμελής και 
απαρτίζεται από τα παρακάτω πρόσωπα: α) δύο (2) 
Μέλη της επιλέγονται μεταξύ προσώπων που προίστα- 
νται οργανωτικών μονάδων του ΧΑ., β) ένα (1) Μέλος 
επιλέγεται μεταξύ προσώπων που είναι Μέλη του Δ.Σ 
του ΧΑ., γ) δύο (2) Μέλη προτείνονται από το Σύνδε¬ 
σμο Μελών Χρηματιστηρίου Αθηνών (ΣΜΕΧΑ), δ) δύο (2) 
Μέλη προτείνονται από την'Ενωση Εισηγμένων, ε) δύο 
(2) Μέλη προτείνονται από την'Ενωση Θεσμικών Επεν¬ 
δυτών στ) δύο (2) Μέλη προτείνονται από την Ελληνική 
Ένωση Τραπεζών και ζ) ένα (1) μέλος από τον Κυπριακό 
Σύνδεσμο Επιχειρήσεων Παροχής Επενδυτικών Υπηρε¬ 
σιών (ΚΣΕΠΕΥ).» 

23. Προστίθεται παράγραφος 7.2.6 ως εξής: 

«7.2.6 Ισχύς της 7ης τροποποίησης του Κανονισμού, 
όπως υιοθετήθηκε κατά την από 25.4.2013 συνεδρίαση 
του Δ.Σ. του Χ.Α. 

Η ισχύς της 7ης τροποποίησης του Κανονισμού, όπως 
υιοθετήθηκε κατά την από 25.4.2013 συνεδρίαση του Α.Σ. 
του Χ.Α., αρχίζει από τη λήψη της απόφασης έγκρισης 
από την Επιτροπή Κεφαλαιαγοράς.» 


Αρθρο 2 

Οι παραπάνω τροποποιήσεις, όπως αυτές εγκρίνονται 
με την παρούσα απόφαση, πρέπει να ενσωματωθούν σε 
ενιαίο κείμενο στον «Κανονισμό του Χρηματιστηρίου 
Αθηνών» και να αναρτηθούν στην ηλεκτρονική ιστοσε¬ 
λίδα του Χρηματιστηρίου Αθηνών. 

Αρθρο 3 

Η παρούσα απόφαση ισχύει από τη λήψη της. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

-♦- 

Αριθμ. απόφ. 565/νΐΙ/2013* (2) 

Λήψη απόφασης επί της γνωστοποίησης συγκέντρω¬ 
σης σύμφωνα με τα άρθρα 5 έως 10 του Ν. 3959/2011 
(ΦΕΚ 93 Α720.04.2011) σε σχέση με την απόκτηση 
από την εταιρεία «Βάόηθ ΟαρίίαΙ Ε.Ε.Ο.» και ορισμένα 
μέλη της οικογένειας Κυριακόπουλου, μέσω της εται¬ 
ρείας συμμετοχών Περιορισμένης Ευθύνης «ΩθΙρΙτΙ 
ΕυχοπιόουΓ9 ΗοΙάιηρε 3.3 γ.Ι.», κοινού ελέγχου επί της 
εταιρείας «3&Β Βιομηχανικά Ορυκτά Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΤΜΗΜΑ 

Συνεδρίασε στην Αίθουσα Συνεδριάσεων του 1ου 
ορόφου του κτιρίου των γραφείων της, επί της οδού 
Κότσικα ΙΑ, Αθήνα, την 3η Απριλίου 2013, ημέρα Τετάρτη 
και ώρα 14:00, με την εξής σύνθεση: 

Προεδρεύων: Δημήτριος Λουκάς. 

Μέλη: Βικτωρία Μερτικοπούλου (Εισηγήτρια), 

Δημήτριος Δανηλάτος και 
Χρυσοβαλάντου - Βασιλική Μήλλιου, 
λόγω κωλύματος του τακτικού μέλους 
Ιωάννη Αυγερινού. 

Γραμματέας: Ευαγγελία Ρουμπή. 

Θέμα της συνεδρίασης: Λήψη απόφασης επί της γνω¬ 
στοποίησης συγκέντρωσης σύμφωνα με τα άρθρα 5 έως 
10 του Ν. 3959/2011 (ΦΕΚ 93 Α720.04.2011) σε σχέση με 
την απόκτηση από την εταιρεία «Βάόηβ ΟαρίΙαΙ Ε.Ε.Ο.» 
και ορισμένα μέλη της οικογένειας Κυριακόπουλου, 
μέσω της εταιρείας συμμετοχών Περιορισμένης Ευθύ¬ 
νης «ϋθΙρΙιΙ ΕυχβπιόουΓρ ΗοΙάιηρε 3.3 γ.Ι.», κοινού ελέγχου 
επί της εταιρείας 3&Β Βιομηχανικά Ορυκτά Α.Ε. 

Στη αρχή της συζήτησης, ο Προεδρεύων και Αντι¬ 
πρόεδρος της Ε.Α. έδωσε το λόγο στην αρμόδια Ει- 
σηγήτρια, Βικτωρία Μερτικοπούλου, η οποία ανέπτυξε 
συνοπτικά την υπ’ αριθμ. οικ. 2836/2.4.2013 Έκθεσή της 
και πρότεινε - για τους λόγους που αναφέρονται ανα¬ 
λυτικά σε αυτή - την έγκριση της από 25.2.2013 (αριθμ. 
1798) γνωστοποιηθείσας συγκέντρωσης που προκύπτει 
από την απόκτηση κοινού ελέγχου επί της εταιρείας 
3&Β Βιομηχανικά Ορυκτά Α.Ε. από την εταιρεία «Βάόηθ 

* Από την παρούσα απόφαση έχουν παραλειφθεί, σύμφωνα με το άρ¬ 
θρο 28 του Κανονισμού Λειτουργίας και Διαχείρισης της Επιτροπής 
Ανταγωνισμού (ΦΕΚ 54 Β'/16.1.2013), τα στοιχεία εκείνα, τα οποία κρί- 
θηκε ότι αποτελούν επιχειρηματικό απόρρητο. Στη θέση των στοιχεί¬ 
ων που έχουν παραλειφθεί υπάρχει η ένδειξη [...]. Όπου ήταν δυνατό 
τα στοιχεία που παραλείφθηκαν αντικαταστάθηκαν με ενδεικτικά 
ποσά και αριθμούς ή με γενικές περιγραφές (εντός [...]) 

ΟβριίβΙ Ι—Ι-.Ο.» και ορισμένα μέλη της οικογένειας Κυρια- 
κόπουλου, σύμφωνα με τα προβλεπόμενα στο άρθρο 8 
παρ. 3 Ν. 3959/2011. Και τούτο, δεδομένου ότι η εν λόγω 
συγκέντρωση, παρότι εμπίπτει στο πεδίο εφαρμογής 
της παραγράφου 1 του άρθρου 6 Ν. 3959/2011, δεν προ- 
καλεί σοβαρές αμφιβολίες ως προς το συμβατό αυτής 
με τις απαιτήσεις λειτουργίας του ανταγωνισμού στις 
επιμέρους αγορές στις οποίες αφορά. 

Με την ολοκλήρωση της ανάπτυξης της εισήγησης, 
η Επιτροπή προχώρησε σε διάσκεψη επί της ως άνω 
υπόθεσης με τη συμμετοχή της Εισηγήτριας Βικτωρίας 
Μερτικοπούλου, η οποία δεν έλαβε μέρος στην ψηφοφο¬ 
ρία, και αφού έλαβε υπόψη της τα στοιχεία του φακέλου 
της κρινόμενης υπόθεσης και το ισχύον νομικό πλαίσιο, 

ΣΚΕΦΘΗΚΕ ΩΣ ΕΞΗΣ 

I. Η ΓΝΩΣΤΟΠΟΙΗΘΕΙΣΑ ΠΡΑΞΗ 

1. Με το υπ’ αριθμ. 1798/25.2.2013 έγγραφο, η εταιρεία 
«Βίιόηο ΟβρίΐΒΐ Ε.Ε.Ω.» (εφεξής «Βίιόηο ΟβριίβΙ») και ορι¬ 
σμένα μέλη της οικογένειας Κυριακόπουλου (εφεξής 
«Οικογένεια Κυριακόπουλου») γνωστοποίησαν στην 
Επιτροπή Ανταγωνισμού σύμφωνα με τα άρθρα 5 έως 
10 του Ν. 3959/2011, όπως ισχύουν, την πρόθεση απόκτη¬ 
σης κοινού ελέγχου, μέσω της εταιρείας συμμετοχών 
Περιορισμένης Ευθύνης «ΩθΙρίιί ΕυχοπιόουΐΌ ΗοΙόίηςε 
8.3 γ.Ι.» (εφεξής «ΟοΙρίιί»), επί της εταιρείας 3&Β Βιομη¬ 
χανικά Ορυκτά, Μεταλλευτική, Λατομική, Βιομηχανική, 
Εμπορική, Τουριστική, Ναυτιλιακή, Τεχνική Α.Ε. (εφεξής 
«8&Β»), μητρικής εταιρείας του ομίλου εταιρειών της 
δ&Β (εφεξής «όμιλος 8&Β») με έδρα την Κηφισιά Αττικής 
στην Ελλάδα. 

2. Δυνάμει της από 30.1.2013 Συμφωνίας Πλαισίου, η 
ΟοΙρίιί πρόκειται να υποβάλει υποχρεωτική δημόσια πρό¬ 
ταση για όλες τις μετοχές της 8&Β εκτός από τις μετο¬ 
χές της Οικογένειας Κυριακόπουλου, και να απευθυνθεί 
στους μετόχους μειοψηφίας της δ&Β για την απόκτηση 
του συνόλου των μετοχών τους. Μετά την ολοκλήρωση 
της Δημόσιας Πρότασης, τα Μέλη της Οικογένειας και 
ορισμένες ελεγχόμενες από αυτά εταιρείες θα εισφέ¬ 
ρουν τις Μετοχές της Οικογένειας (οι οποίες αντιπρο¬ 
σωπεύουν το 61,26% του μετοχικού κεφαλαίου του Στό¬ 
χου) στην ΟοΙρίιί, η οποία ανήκει έμμεσα εξ ολοκλήρου 
σε εταιρείες επενδυτικών κεφαλαίων που ελέγχονται 
από τη Βίιόηο ΟβριίβΙ, με αντάλλαγμα την απόκτηση 
αντίστοιχου ποσοστού συμμετοχής στην ΟοΙρίιί. Ως εκ 
τούτου, η εταιρεία ΟοΙρίιί, και μέσω αυτής η 8&Β, θα 
ελέγχονται από κοινού από την Οικογένεια Κυριακό- 
πουλου (κατά 61,26%) και από την Βίιόηο ΟαρίΙβΙ (κατά 
38,74%), τόσο σε επίπεδο καταβεβλημένου μετοχικού 
κεφαλαίου όσο και σε επίπεδο των δικαιωμάτων ψήφου. 

3. Η ως άνω συγκέντρωση γνωστοποιήθηκε προσηκό- 
ντως και εμπροθέσμως στην Επιτροπή Ανταγωνισμού, 
σύμφωνα με τις κείμενες διατάξεις. 

II. ΤΑ ΕΜΠΛΕΚΟΜΕΝΑ ΜΕΡΗ 

Βίιόηο ΟβριίβΙ (Ιο Γνωστοποιούν μέρος) 

4. Η εταιρεία Βίιόηο ΟβριίβΙ, με έδρα το ΟοΙβννβΓβ των 
Η.Π.Α., αποτελεί εταιρεία ιδιωτικών επενδυτικών κεφα¬ 
λαίων, με κύριο αντικείμενο τη διαμόρφωση επιχειρημα¬ 
τικών κεφαλαίων (ίυηόε) στα οποία εταιρείες, συνταξι- 
οδοτικά ταμεία, μη κερδοσκοπικοί οργανισμοί, κρατικά 
επιχειρηματικά κεφάλαια, ιδιώτες υψηλού εισοδήματος 
και άλλοι επενδυτές επενδύουν ποσά, τα οποία επενδύ¬ 
ονται περαιτέρω στην απόκτηση ενός χαρτοφυλακίου 
εταιρικών συμμετοχών. 


5. Οι έμμεσα ελεγχόμενες εταιρείες της Βίιόηο ΟβριίβΙ 
που δραστηριοποιούνται στην Ελλάδα είναι [...] (β) η 
εταιρεία Οποη ΕηοίηοοίΌά θ3±>οη ΘηιόΗ με έδρα τη 
Γερμανία, παραγωγός μαύρου άνθρακα 1 , [...]. Από τις 
τέσσερις προαναφερθείσες εταιρείες, μόνο η εταιρεία 
[...] έχει φυσική παρουσία στην Ελλάδα, ενώ οι υπόλοιπες 
εταιρείες πραγματοποιούν στην Ελλάδα μόνο πωλήσεις. 

6. Κατά τη δήλωση των μερών, οι ανωτέρω εταιρείες 
δεν δραστηριοποιούνται σε καμία από τις αγορές προ¬ 
ϊόντων ή σε σχετικές αγορές προϊόντων, στις οποίες 
δραστηριοποιείται και η δ&Β στην Ελλάδα, εκτός από 
την αγορά μαύρου άνθρακα, όπου δραστηριοποιείται η 
εταιρεία Οποη. Ωστόσο, κατά τις γνωστοποιούσες, και 
στην περίπτωση αυτή, δεν προκύπτει επηρεαζόμενη 
αγορά για τους σκοπούς ουσιαστικής αξιολόγησης της 
γνωστοποιηθείσας πράξης. 

Οικογένεια Κυριακόπουλου (2ο Γνωστοποιούν μέρος) 

7. Η Οικογένεια Κυριακόπουλου, η οποία απαρτίζεται 
για στους σκοπούς της γνωστοποίησης από τα μέλη [...], 
όπως και οι εταιρείες που ελέγχονται από τους ανωτέ¬ 
ρω, κατέχουν ποσοστά συμμετοχής που της προσδίδουν 
έλεγχο σε διάφορες εταιρείες με αντικείμενο δραστη¬ 
ριοτήτων μεταξύ άλλων τις αγορές ορυκτών, πώλησης 
οχημάτων και ανταλλακτικών τους, ναυτιλίας και εκ¬ 
μετάλλευσης ακινήτων. Στις σχετικές αγορές ορυκτών 
και παράγωγων προϊόντων που αφορούν στη γνωστο- 
ποιηθείσα συγκέντρωση, η Οικογένεια Κυριακόπουλου 
δραστηριοποιείται μόνο μέσω της εταιρείας δ&Β. 

δ&Β (Κοινή επιχείρηση) 

8. Η εταιρεία δ&Β, μητρική εταιρεία του ομίλου δ&Β, 
είναι εισηγμένη στο Χρηματιστήριο Αθηνών από το 1994 
και δραστηριοποιείται, ιδίως, στις αγορές της εξόρυ- 
ξης, επεξεργασίας, διάθεσης και εμπορίας βιομηχανικών 
ορυκτών και μεταλλευμάτων, της παραγωγής, διάθεσης 
και εμπορίας συλλιπασμάτων και, δευτερευόντως, της 
διαχείρισης και ανάπτυξης ακινήτων. Η δ&Β λειτουργεί 
ορυχεία μπεντονίτη και περλίτη στο νησί της Μήλου, 
εγκαταστάσεις επέκτασης περλίτη στη Ριτσώνα της 
Βοιωτίας, ορυχεία βωξίτη στην περιοχή του Παρνασ¬ 
σού - Γκιώνας και στον Ελικώνα, εγκαταστάσεις επέ¬ 
κτασης βωξίτη στην Ιτέα της Φωκίδας, καθώς επίσης 
ορυχεία ζεόλιθου στον Πεντάλοφο του Έβρου. 

Η εταιρεία ειδικού σκοπού ΟοΙρίιί 

9. Η εταιρεία συμμετοχών Περιορισμένης Ευθύνης 
ΟοΙρίιί συστήθηκε την 12η Δεκεμβρίου 2012 ως όχημα 
ειδικού σκοπού, για την απόκτηση του κοινού ελέγ¬ 
χου της δ&Β από την Βίιόηο ΟβριίβΙ και την Οικογένεια 
Κυριακόπουλου. Επί του παρόντος, ανήκει έμμεσα εξ 
ολοκλήρου σε εταιρείες επενδυτικών κεφαλαίων, που 
ελέγχονται με τη σειρά τους από την Βίιόηο ΟβριίβΙ. 

III ΠΡΟΗΓΟΥΜΕΝΗ ΓΝΩΣΤΟΠΟΙΗΣΗ ΣΥΓΚΕΝΤΡΩΣΗΣ 

10. Η γνωστοποιηθείσα πράξη (βλ. ανωτέρω) συνι- 
στά συγκέντρωση επιχειρήσεων κατά την έννοια του 
άρθρου 5 του Ν. 3959/2011, δεδομένου ότι οδηγεί σε 
μόνιμη μεταβολή του ελέγχου επί της εταιρείας δ&Β, 
και ειδικότερα στη μεταβολή από αποκλειστικό έλεγχο 
της Οικογένειας Κυριακόπουλου σε κοινό έλεγχο της 
Οικογένειας Κυριακόπουλου και της Βίιόηο ΟβριίβΙ (μέσω 
της εταιρείας ειδικού σκοπού ΟοΙρίιί). Εν προκειμένω, ο 

1 Η εταιρεία χημικών Οποη ΕηςίηθΘΓΘά Οαιΐοη ΟιτιβΗ, με έδρα τη 
Φρανκφούρτη της Γερμανίας, και κύρια παραγωγική δραστηριότη¬ 
τα την παραγωγή μαύρου άνθρακα, ελέγχεται από κοινού από τη 
ΗΐΊοηβ ΟβριίβΙ και την ΤπΙοη ΡεΛηοΓε (εταιρεία ιδιωτικών επενδυτι¬ 
κών κεφαλαίων). 

κοινός αυτός έλεγχος προκύπτει - μεταξύ άλλων - και 
από τα προβλεπόμενα [...]. 

11. Η γνωστοποιηθείσα συγκέντρωση υπόκειται σε 
προηγούμενη γνωστοποίηση στην Επιτροπή Ανταγω¬ 
νισμού σύμφωνα με τις διατάξεις του άρθρου 6 του 
Ν. 3959/2011, δεδομένου ότι: 

• Ο αθροιστικός παγκόσμιος κύκλος εργασιών των 
συμμετεχουσών στη συγκέντρωση εταιρειών 2 για το 
έτος 2012 ανήλθε στο ποσό των [...] ευρώ, ήτοι [...] ευρώ 
για τον όμιλο της Βόόπθ ΟαρίίαΙ και [...] για την Οικογέ¬ 
νεια Κυριακοπούλου, και 

• Σε εθνικό επίπεδο, οι κύκλοι εργασιών ανήλθαν για 
τη ΒΙίοιίθ ΟερίίαΙ στο ποσό των [...] και για την οικογένεια 
Κυριακοπούλου στο ποσό [...], 

και, επομένως, η υπό κρίση συγκέντρωση έχει εθνι¬ 
κή, και όχι ενωσιακή, διάσταση (λαμβανομένου επίσης 
υπόψη ότι ο παγκόσμιος κύκλος εργασιών των συμμετε¬ 
χουσών στη συγκέντρωση επιχειρήσεων δεν υπερβαίνει 
τα 2,5 δισεκατομμυρίων ευρώ) 3 . 

12. Η υπό κρίση συγκέντρωση έχει, επίσης, εξετασθεί 
και εγκριθεί από την Γερμανική Αρχή Ανταγωνισμού 
με την από 28.2.2013 απόφασή της (αριθμ. υπόθεσης 
Β1 -26/13). 

IV. ΟΥΣΙΑΣΤΙΚΗ ΑΞΙΟΛΟΓΗΣΗ ΤΗΣ ΣΥΓΚΕΝΤΡΩΣΗΣ 

13. Η γνωστοποιηθείσα συγκέντρωση αφορά στις ακό¬ 
λουθες διακριτές σχετικές αγορές 4 : 

• Αγορές των ορυκτών εξόρυξης, επεξεργασίας, δι¬ 
άθεσης και εμπορίας ορυκτών για βιομηχανικές εφαρ¬ 
μογές, και ειδικότερα του μπεντονίτη, του περλίτη, του 
βωξίτη και του ζεόλιθου, εντός του Ε.Ο.Χ. 5 - αγορές στις 
οποίες δραστηριοποιείται αποκλειστικά η 8&Β και για 
τις οποίες δεν υπάρχουν οριζόντιες ή κάθετες επικα¬ 
λύψεις με καμία από τις συμμετέχουσες επιχειρήσεις 
και, επομένως, ούτε και επηρεαζόμενες αγορές για τους 
σκοπούς της γνωστοποιηθείσας συγκέντρωσης 6 . Ως εκ 

2 Σημειωτέον ότι δεν θεωρείται συμμετέχουσα επιχείρηση η κοινή 
επιχείρηση, η οποία βρισκόταν προηγουμένως υπό τον αποκλειστι¬ 
κό έλεγχο μίας εκ των επιχειρήσεων που μετά τη συγκέντρωση θα 
ασκήσει από κοινού έλεγχο. Ο κύκλος εργασιών της κοινής επιχεί¬ 
ρησης συμπεριλαμβάνεται στον κύκλο εργασιών της αρχικής μη¬ 
τρικής: βλ. Κωδικοποιημένη Ανακοίνωση της Επιτροπής για θέμα¬ 
τα δικαιοδοσίας βάσει του κανονισμού (ΕΚ) αριθμ. 139/2004 για τον 
έλεγχο των συγκεντρώσεων μεταξύ επιχειρήσεων (2008/0 95/01) 
παρ. 133-147. 

3 Βλ. άρθρο 1, παρ. 3 του Κανονισμού (ΕΚ) αριθμ. 139/2004 του Συμ¬ 
βουλίου της 20ης Ιανουάριου 2004 για τον έλεγχο των συγκεντρώ¬ 
σεων μεταξύ επιχειρήσεων. 

4 Η σχετική αγορά προϊόντων περιλαμβάνει το σύνολο των προϊόντων 
ή/και υπηρεσιών που θεωρούνται από τον καταναλωτή εναλλάξιμα 
ή δυνάμενα να υποκατασταθούν μεταξύ τους, λόγω των χαρακτη¬ 
ριστικών τους, των τιμών τους και της χρήσης για την οποία προ¬ 
ορίζονται. Η σχετική γεωγραφική αγορά περιλαμβάνει την περιοχή 
στην οποία προσφέρουν ή ζητούν τα σχετικά προϊόντα ή παρέχουν 
τις σχετικές υπηρεσίες οι συμμετέχουσες επιχειρήσεις υπό επαρκώς 
ομοιογενείς συνθήκες ανταγωνισμού και η οποία μπορεί να διακρι- 
θεί από άλλες γειτονικές γεωγραφικές περιοχές, ιδίως λόγω των 
αισθητά διαφορετικών συνθηκών ανταγωνισμού που επικρατούν σε 
αυτές. Εν προκειμένω, ο ακριβής ορισμός των σχετικών αυτών αγο¬ 
ρών μπορεί να παραμείνει ανοικτός, δεδομένου ότι η Ηηόπβ ΟερίΙεΙ 
δεν δραστηριοποιείται, άμεσα ή έμμεσα μέσω του χαρτοφυλακίου 
των εταιρειών της, στους ίδιους εμπορικούς τομείς, όπου δραστη¬ 
ριοποιείται η 3&Β. 

5 Βλ. ενδεικτικά αποφάσεις Ε.Ε. ΩΟΜΡ/Μ.5453-ΟΕΡ/ΟΟΗ, ΟΟΜΡ/Μ.5243- 
ΟνΟ/ΗΑΟ/ΕνΟΝΙΚ, παρ. 56, και ΩΟΜΡ/Μ.4562 - $&Β/ΗΑΙ_ΕΙΒυΡΙΤΟΝ/ 
ΩΕΒΟ ϋν. 

6 Ως «επηρεαζόμενη αγορά» νοείται: (α) κάθε σχετική αγορά στην 

οποία ασκούν επιχειρηματικές δραστηριότητες δύο ή περισσότε¬ 

ρες από τις συμμετέχουσες στη συγκέντρωση επιχειρήσεις, εφό¬ 

σον εκτιμάται ότι η συγκέντρωση θα οδηγήσει σε συνολικό μερί¬ 
διο στην αγορά αυτή ύψους τουλάχιστον 15% (η περίπτωση αφορά 


τούτου, η γνωστοποιηθείσα συγκέντρωση δεν προκαλεί 
σοβαρές αμφιβολίες ως προς το συμβατό αυτής με τις 
απαιτήσεις λειτουργίας του ανταγωνισμού στις επιμέ- 
ρους αυτές αγορές. 

• Αγορά διαχείρισης και ανάπτυξης ακινήτων ή πα¬ 
ροχής κτηματομεσιτικών υπηρεσιών στην ελληνική 
επικράτεια 7 - η οποία ωστόσο δεν συνιστά επηρεαζό¬ 
μενη αγορά για τους σκοπούς της γνωστοποιηθείσας 
συγκέντρωσης. Ως εκ τούτου, η γνωστοποιηθείσα συ¬ 
γκέντρωση δεν προκαλεί σοβαρές αμφιβολίες ως προς 
το συμβατό αυτής με τις απαιτήσεις λειτουργίας του 
ανταγωνισμού στις επιμέρους αυτές αγορές. 

• Ναυτιλιακή αγορά μεταφοράς χύδην ξηρού φορτίου 
από και προς σημεία της Μεσογείου ή σε σχέση με συ¬ 
γκεκριμένα εμπορικά δρομολόγια 8 - αγορά στην οποία 
δραστηριοποιείται αποκλειστικά η Οικογένεια Κυριακό- 
πουλου και για την οποία δεν υπάρχουν οριζόντιες ή 
κάθετες επικαλύψεις με καμία από τις συμμετέχουσες 
επιχειρήσεις. Ως εκ τούτου, η γνωστοποιηθείσα συγκέ¬ 
ντρωση δεν προκαλεί σοβαρές αμφιβολίες ως προς 
το συμβατό αυτής με τις απαιτήσεις λειτουργίας του 
ανταγωνισμού στην επιμέρους αυτή αγορά. 

• Ναυτιλιακή αγορά μεταφοράς εμπορευματοκιβωτί¬ 
ων από και προς σημεία της Μεσογείου ή σε σχέση με 
συγκεκριμένα εμπορικά δρομολόγια - αγορά στην οποία 
δραστηριοποιείται μόνον η κοινά ελεγχόμενη εταιρεία 
[...] της Βόοηο ΟαρίΙαΙ και για την οποία, επίσης, δεν 
υπάρχουν οριζόντιες ή κάθετες επικαλύψεις με καμία 
από τις συμμετέχουσες 9 . Ως εκ τούτου, η γνωστοποιη¬ 
θείσα συγκέντρωση δεν προκαλεί σοβαρές αμφιβολίες 
ως προς το συμβατό αυτής με τις απαιτήσεις λειτουρ¬ 
γίας του ανταγωνισμού στην επιμέρους αυτή αγορά. 

• Αγορές παροχής πληροφοριών τηλεφωνικού κατα¬ 
λόγου, παραγωγής ελαστομερών προϊόντων σφράγισης 
και παραγωγής οικιακών συστημάτων καθαρισμού στην 
ελληνική επικράτεια - αγορές στις οποίες δραστηρι¬ 
οποιείται αποκλειστικά η Βόοηο ΩαρίΙαΙ στην Ελλάδα 
και για τις οποίες δεν υπάρχουν οριζόντιες ή κάθετες 
επικαλύψεις με καμία από τις συμμετέχουσες επιχειρή¬ 
σεις. Ως εκ τούτου, η γνωστοποιηθείσα συγκέντρωση 
δεν προκαλεί σοβαρές αμφιβολίες ως προς το συμβατό 
αυτής με τις απαιτήσεις λειτουργίας του ανταγωνισμού 
στις επιμέρους αυτές αγορές. 

• Αγορές οχημάτων και ανταλλακτικών στην ελληνική 
επικράτεια, στις οποίες δραστηριοποιείται αποκλειστικά 
η Οικογένεια Κυριακόπουλου και για τις οποίες δεν 
υπάρχουν οριζόντιες ή κάθετες επικαλύψεις με καμία 
από τις συμμετέχουσες επιχειρήσεις. Ως εκ τούτου, η 
γνωστοποιηθείσα συγκέντρωση δεν προκαλεί σοβαρές 
αμφιβολίες ως προς το συμβατό αυτής με τις απαι- 

οριζόντιες σχέσεις), καθώς και (β) κάθε σχετική αγορά στην οποία 
ασκεί επιχειρηματικές δραστηριότητες οποιαδήποτε συμμετέχου¬ 
σα επιχείρηση και βρίσκεται σε προηγούμενο ή επόμενο στάδιο της 
παραγωγικής ή εμπορικής διαδικασίας του προϊόντος σε σχέση με 
την αγορά στην οποία δραστηριοποιείται άλλη συμμετέχουσα επι¬ 
χείρηση, και οποιοδήποτε από τα ατομικά ή συνδυασμένα μερίδια 
αγοράς των επιχειρήσεων αυτών, σε οποιοδήποτε στάδιο της πα¬ 
ραγωγικής ή εμπορικής διαδικασίας, ανέρχεται σε 25% τουλάχι¬ 
στον, ανεξάρτητα αν μεταξύ των μερών υφίσταται σχέση προμη¬ 
θευτή/πελάτη (η περίπτωση αφορά τις κάθετες σχέσεις). 

7 Βλ. ενδεικτικά απόφαση Ε.Ε. ΟΟΜΡ/Μ.2825, καθώς και αποφάσεις 
Ε.Α. 534Λ/Ι/2012, 488Λ/Ι/2010 και 355/2007. 

8 Βλ. ενδεικτικά αποφάσεις Ε.Ε. ΐν/Μ.831 - Ρ&Ο/ΝθάΙΙογά, ΐν/35.134 
- ΤΓαπε-ΑίΙαπΙία ΟοπίθΓθποβ ΑογθθγπθπΙ και Ιν/Μ.1474 -ΜΑΕΡ8Κ/ 
3ΑΡΜΑΡΙΝΕ. 

9 [...]. 

τήσεις λειτουργίας του ανταγωνισμού στις επιμέρους 
αυτές αγορές. 

• Αγορά του μαύρου άνθρακα, και ειδικότερα της 
μαύρης χρωστικής 10 - αγορά προηγούμενης οικονομι¬ 
κής βαθμίδας σε σχέση με την αγορά των συλλιπα- 
σμάτων συνεχούς χύτευσης (ΣΣΧ) * 11 εντός του Ε.Ο.Χ. 12 , 
ως προς την οποία προκύπτει κάθετη σχέση μεταξύ 
της εταιρείας 3&Β και της Οιίοπ ΕηςβΠθθΐ'θά Οαιΐοοη 
ΘπιάΗ που ελέγχεται από τη Βάδηο ΟερίΙαΙ. Ειδικότερα, 
η Οποπ παράγει μαύρο άνθρακα (αγορά προηγούμενης 
οικονομικής βαθμίδας), ο οποίος με τη μορφή μαύρης 
χρωστικής χρησιμοποιείται, μεταξύ άλλων, και ως πρώ¬ 
τη ύλη στην παραγωγή των συλλιπασμάτων συνεχούς 
χύτευσης δΙοΙΙάθΓη της 3&Β (αγορά επόμενης οικονο¬ 
μικής βαθμίδας). Ωστόσο, και στην περίπτωση αυτή, η 
γνωστοποιηθείσα συγκέντρωση δεν προκαλεί σοβαρές 
αμφιβολίες ως προς το συμβατό αυτής με τις απαιτή¬ 
σεις λειτουργίας του ανταγωνισμού. Και τούτο, για τους 
ακόλουθους ιδίως λόγους: 

14. Σε επίπεδο αγοράς προηγούμενης οικονομικής βαθ¬ 
μίδας (υρείΓθαπι γτιηγΚοΙ), η εταιρεία Οιίοπ κατέχει μερίδιο 
στην αγορά του μαύρου άνθρακα [<10%] στην Ελλάδα, 
[<20%] στον Ε.Ο.Χ. και [<10%] διεθνώς [...], κατέχει δε την 
[...] θέση μετά την [...] ενώ έπονται και άλλοι [...] με μερί¬ 
διο πάνω από [...]. Υπό τη στενότερη δυνατή οριοθέτηση 
της σχετικής αγοράς στο επίπεδο αυτό, δηλαδή στην 
αγορά μαύρης χρωστικής στον Ε.Ο.Χ. ή στην Ελλάδα, το 
μερίδιο της Οποπ εκτιμάται σε [<40%] ή [<10%] αντιστοί- 
χως. Σε επίπεδο αγοράς επόμενης οικονομικής βαθμίδας 
(άοννηδίΓβαπι πΐ3Γΐ<8ΐ), το μερίδιο της 5&Β στην ευρύτερη 
αγορά συλλιπασμάτων στον Ε.Ο.Χ. είναι μικρότερο από 
[<20%] ενώ το αντίστοιχο μερίδιο αγοράς στην Ελλάδα 
είναι 0% (μηδενικό). Συνεπώς, η 3&Β δεν δραστηριο¬ 
ποιείται ούτε στην αγορά μαύρου άνθρακα, ούτε στην 
πώληση συλλιπασμάτων συνεχούς χύτευσης (με ή χωρίς 
τον μαύρο άνθρακα ως συστατικό) στην Ελλάδα. Η 3&Β 
προμηθεύεται λιγότερο [...] αλλά μόνο [...] 13 . 

15. Με βάση τα στοιχεία του φακέλου, η γνωστοποιη¬ 
θείσα συγκέντρωση δεν είναι σε θέση να επιφέρει απο¬ 
κλεισμό επιχειρήσεων επόμενης οικονομικής βαθμίδας 

10 Ο μαύρος άνθρακας είναι καθαρός άμορφος άνθρακας με τη μορ¬ 
φή κολλοειδών σωματιδίων, που χρησιμοποιείται πρωτίστως ως 
(α) συμπλήρωμα/ενισχυτικό ή/και προσθετικό απόδοσης για ελα¬ 
στικά και άλλα μηχανικά προϊόντα από καουτσούκ, όπως προϊόντα 
μαύρου άνθρακα γνωστά ως «μαύρο καουτσούκ» (αιβόθΓ άΙαοΚε), και 
(β) ως χρωστική ή/και λειτουργικό προσθετικό σε πλαστικά, μελά¬ 
νια εκτύπωσης, επενδύσεις και άλλες ειδικές χρήσεις (τέτοια προ¬ 
ϊόντα μαύρου άνθρακα είναι γνωστά ως «μαύρη χρωστική» (ρϊςπίΘηΙ 
όΙροΚε). Όλοι οι διεθνείς παραγωγοί κατασκευάζουν μαύρο άνθρα¬ 
κα και για τους δύο αυτούς τύπους εφαρμογών. 

11 Τα συλλιπάσματα συνεχούς χύτευσης (εφεξής ΣΣΧ) είναι μίγματα 
με βάση ορυκτά που χρησιμοποιούνται για την επάλειψη των κα- 
λουπιών συνεχούς χύτευσης χάλυβα που αποτελεί την πιο αποδο¬ 
τική διεργασία στη χαλυβουργία για την παραγωγή υψηλής ποιό¬ 
τητας προϊόντων χάλυβα σε σχεδόν τελική μορφή, όπως πλάκες 
και μπιγιέτες. Τα ΣΣΧ παράγονται με την ανάμειξη ορυκτών πρώ¬ 
των υλών και παραγώγων τους, όπως ο βολλαστονίτης, το οξείδιο 
του νατρίου, ο φθορίτης, ο άνθρακας, η αλουμίνα και το οξείδιο 
του μαγνησίου. Η μαύρη χρωστική είναι ένα μικρότερης σημασίας 
συστατικό για την παραγωγή των ΣΣΧ, καθώς αντιστοιχεί μόλις σε 
1% έως 4% του κόστους της συνολικής παραγωγής τους. 

12 Ειδικότερα ως προς την οριοθέτηση της αγοράς μαύρου άνθρακα και 
μαύρης χρωστικής, βλ. ενδεικτικά Αποφάσεις Ε.Ε. ΐν/Μ.472 - νρευνίυε/ 
\Α/ϋΙ(Γ3ΐίι, ΟΟΜΡ/Μ.5243 - ΌνΟ/ΒΑΟ/ΕνοπίΙς ΟΟΜΡ/Μ.5453 - ΟΕΡ/ΟΌΗ, 
ΟΟΜΡ/Μ.6264 -ΡΗ0ΝΕ ΟΑΡΙΤΑΕ/ΤΒΙΤΟΝ/ΕνΟΝΙΚ-ΟΑΡΒΟΝ ΒΕΑΟΚ 
ΒυδΙΝΕδδ, καθώς και ΌΟΜΡ/Μ.6191- ΒΪΓώ/ΌοΙυηηάίβη ΟίίθηηϊοβΙε. 

13 Η αξία αγορών μαύρου άνθρακα τύπου Οιίοη [...]. 


από την προμήθεια μαύρου άνθρακα (ίηρυΐ ΙοΓθοΙοδϋΓθ). 
Και τούτο, διότι στην αγορά μαύρου άνθρακα στον Ε.Ο.Χ. 
δραστηριοποιούνται πολλοί άλλοι ανταγωνιστές με ση¬ 
μαντικά μερίδια αγοράς, ενώ και οι ποσότητες μαύρου 
άνθρακα ή/και μαύρης χρωστικής που χρησιμοποιεί η 
3&Β είναι ελάχιστες, ακόμη και σε σχέση με τις πωλή- 
σεις της ίδιας της Οιίοπ. Συναφώς, η γνωστοποιηθείσα 
συγκέντρωση δεν είναι σε θέση να επιφέρει αποκλεισμό 
επιχειρήσεων προηγούμενης οικονομικής βαθμίδας από 
πρόσβαση σε πελάτες (συδίοπιοΓ ίοίΌσΙοευίΌ), δεδομένης 
και της πληθώρας εναλλακτικών βιομηχανικών εφαρ¬ 
μογών του μαύρου άνθρακα/μαύρης χρωστικής, και σε 
κάθε περίπτωση της ασήμαντης απώλειας πωλήσεων 
(δηλ. των πωλήσεων προς την 3&Β) που δύναται να 
προκληθεί στους ανταγωνιστές της Οιίοπ ως ενδεχόμε¬ 
νο αποτέλεσμα της γνωστοποιηθείσας συγκέντρωσης. 
Σημειώνεται επίσης ότι η Βάση© ΟαρίΙαΙ σκοπεί στην 
απόκτηση έμμεσου κοινού ελέγχου επί της 3&Β υπό την 
έννοια μιας χρηματοοικονομικής επένδυσης. 

16. Περαιτέρω, λαμβάνοντας ιδίως υπόψη τη διάρθρω¬ 
ση των σχετικών αγορών, τον πραγματικό και δυνητικό 
ανταγωνισμό, τη θέση των συμμετεχουσών επιχειρή¬ 
σεων στην αγορά και τις εναλλακτικές δυνατότητες 
επιλογής προμηθευτών και πελατών 14 , εκτιμάται ότι τα 
μέρη δεν θα έχουν το κίνητρο, ούτε και την ουσιαστική 
δυνατότητα να συντονίσουν τις επιχειρηματικές δρα¬ 
στηριότητες της Οιίοπ και της 3&Β 15 και ότι η προκειμέ¬ 
νη συγκέντρωση δεν έχει τη δυνατότητα να περιορίσει 
σημαντικά τον ανταγωνισμό. 

17. Εν κατακλείδι, και ελλείψει οριζόντιας επικάλυψης 
στις δραστηριότητες των συμμετεχουσών επιχειρήσεων, 
εκτιμάται ότι η πρόσβαση πραγματικών ή δυνητικών αντα¬ 
γωνιστών σε προμήθειες (εισροές) ή αγορές (πελατειακή 
βάση) δεν περιορίζεται σημαντικά ως αποτέλεσμα της 
υπό κρίση συγκέντρωσης, ούτε και μειώνονται η ικανότητα 
ή/και τα κίνητρα των εν λόγω επιχειρήσεων που δρα¬ 
στηριοποιούνται σε επίπεδα προηγούμενης και επόμενης 
οικονομικής βαθμίδας να ανταγωνισθούν η μία την άλλη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού σε Τμήμα, το οποίο συγκρο¬ 
τήθηκε με την από 14.03.2013 κλήρωση, ομόφωνα εγκρί¬ 
νει, σύμφωνα με τα προβλεπόμενα στο άρθρο 8 παρ. 3 
Ν. 3959/2011, όπως ισχύει, την ως άνω γνωστοποιηθείσα 
συγκέντρωση που προκύπτει από την απόκτηση κοινού 
ελέγχου επί της εταιρείας 3&Β Βιομηχανικά Ορυκτά 
Α.Ε. από την εταιρεία «Βίιόπθ ΟαρίΙαΙ Ι_.Ι_.0.» και ορισμένα 
μέλη της Οικογένειας Κυριακόπουλου, δεδομένου ότι η 
εν λόγω συγκέντρωση, παρότι εμπίπτει στο πεδίο εφαρ¬ 
μογής της παραγράφου 1 του άρθρου 6 Ν. 3959/2011, 
δεν προκαλεί σοβαρές αμφιβολίες ως προς το συμβατό 
αυτής με τις απαιτήσεις λειτουργίας του ανταγωνισμού 
στις επιμέρους αγορές στις οποίες αφορά. 

Η απόφαση εκδόθηκε την 3η Απριλίου 2013. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Προεδρεύων Αντιπρόεδρος 
ΔΗΜΗΤΡΙΟΣ ΛΟΥΚΑΣ 

14 Βλ. και Κατευθυντήριες γραμμές για την αξιαλόγηση των μη οριζοντί¬ 
ων συγκεντρώσεων σύμφωνα με τον κανονισμό του Συμβουλίου για 
τον έλεγχο των συγκεντρώσεων μεταξύ επιχειρήσεων (2008/0 265/07). 

15 [...]. 

